text: Line Vedel kom i finalen
  25 januar 2014 kl. 10.17
  Det lykkedes lige akkurat Line Vedel at komme i finalen i Pure Silk Bahamas LPGA Classic.
  Line Vedel begyndte dagen som nummer 38.
  Hun startede runden på hul 10, og ved turnen var scoren +2, efter det blandt andet var blevet til bogeys på de tre par-5 huller. 
  En bogey mere kom på hul 12, og Line Vedel var derfor udenfor cuttet. 
  Der skulle derfor et par birdies til for at klare cuttet, og de kom på hul 13 og 18.
  Scoren kom derfor til at lyde på 74 slag (+1), og det var lige akkurat nok til at sende Line i finalen i sin første optræden på LPGA Touren.
  Line Vedel er placeret som nummer 60 i dagens turnering, der spilles i eftermiddag.
  Det foregår på Paradise Island.
  